**FORRETNINGSORDEN FOR GJENNOMFØRING AV ÅRSMØTE I IDRETTSRÅD**

**1. Gjennomføring av årsmøtet**

1.1 Årsmøtet ledes av den valgte dirigenten, og skal gjennomføres i samsvar med NIFs lov og denne forretningsorden.

1.2 Enhver som ønsker ordet på årsmøtet, må melde seg til talelisten og kan bare tale til årsmøtet når dirigenten har gitt vedkommende ordet.

**2. Taletid**

2.1 Forslagsstiller med forslag på saklisten, gis nødvendig taletid for å presentere forslaget.

2.2 For etterfølgende innlegg, er taletiden tre minutter for første innlegg, to minutter for andre

innlegg og ett minutt for tredje innlegg. Ingen gis rett til ordet mer enn tre ganger i samme

sak.

2.3 Etter forslag fra dirigenten eller representant, kan årsmøtet beslutte å:

- sette strek for de inntegnede talere

- sette strek for nye forslag

- øke antall innlegg

- endre taletiden

- gi taletid til personer uten talerett

2.4 Person med talerett som ber om ordet til forretningsorden har ett minutt taletid.

**3. Behandling av forslag på årsmøtet**

3.1 Alle forslag skal presenteres av forslagsstiller og/ eller dirigent.

3.2 Person som vil fremme eventuelle forslag/endringsforslag, under årsmøtet må meddele forslaget skriftlig til dirigenten og være signert av forslagsstiller.

3.3 Forslag kan bare fremmes i saker som står på saklisten.

3.4 Etter at saklisten er godkjent, kan ikke forslag som fremgår av saklisten trekkes uten at årsmøtet

aksepterer dette.

3.5 Forslag skal behandles av årsmøtet i den rekkefølge som følger av saklisten.

**4. Stemmegivning**

4.1 Stemmegivning gjennomføres i samsvar med dirigentens angivelse. Dirigenten skal klart angi hvilken sak det skal stemmes over.

4.2 Dersom det kreves eller er nødvendig med skriftlig avstemming, skal avstemming skje ved å benytte skriftlig skjema.

**5. Protokoll**

5.1 Det føres protokoll over årsmøtets forhandlinger. Protokollen føres av de årsmøtet har valgt til å føre protokoll.

5.2 I protokollen innføres hvem som har hatt ordet i sakene, hvilke forslag som er fremmet, hvem

som er forslagsstiller, hvilke vedtak som er fattet i den enkelte sak, og resultatet av

avstemninger med antall stemmer for og imot og ev. blanke stemmer.

5.3 Protokollen skal publiseres på årsmøtets hjemmeside så snart den er underskrevet av to representanter valgt av årsmøtet.

[Dokumentet er utarbeidet av NIFs juridiske avdeling, og sist oppdatert 11.03.2022. Ved hvert årsmøte bør idrettsrådet sjekke <https://www.idrettsforbundet.no/idrettsrad/> eventuell ny versjon av dokumentet.]